REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA RUDE

Rude 93, Samobor

ŠKOLSKI ODBOR

KLASA: 003-06/20-02/16

URBROJ: 238/27-16-20-1

Rude, 1.7.2020.

ZAPISNIK

s 44. sjednice Školskog odbora Osnovne škole Rude održane 30. lipnja 2020. godine s početkom u 18.30 sati u prostorijama Osnovne škole Rude

Prisutni članovi Školskog odbora: Jasmina Romić, Anita Marinić Petrić, Božica Grgečić, Lucijana Obraz, Helena Lehpamer, Miroslav Fresl.

Odsutna: Zvjezdana Planinčić, opravdano

Ostale prisutne: Snježana Hofer, Kristina Halužan

Zapisničar: Domagoj Subašić

Predsjednica Školskog odbora Jasmina Romić pozdravila je sve prisutne i konstatirala da sjednici prisustvuje dovoljan broj članova Školskog odbora da se mogu donositi pravovaljane odluke.

Predsjednica Školskog odbora predložila je sljedeći dnevni red:

1. Verifikacija zapisnika s 43. sjednice Školskog odbora
2. Suglasnost za zapošljavanje tajnika/ce
3. Razno

Dnevni red je jednoglasno usvojen.

**Ad-1 Verifikacija zapisnika s 43. sjednice Školskog odbora**

Zapisnik s 43. sjednice Školskog odbora održane elektronskim putem 28. svibnja 2020. godine jednoglasno se prihvaća.

**Ad-2 Suglasnost za zapošljavanje tajnika/ce**

Prije početka rasprave o navedenoj točki, ravnateljica Kristina Halužan zamolila je zapisničara da privremeno do njenog okončanja napusti prostoriju. Izvjestiteljica predmetne točke bila je Kristina Halužan, obavijestivši članove Školskog odbora da je dana 9. lipnja 2020. objavljen natječaj na mrežnim stranicama i oglasnim pločama Hrvatskog zavoda za zapošljavanje i Škole, za zasnivanje radnog odnosa:

1. **Tajnik/ca škole - 1 izvršitelj na neodređeno puno radno vrijeme.**

Ukratko je objasnila provedbu natječaja po novom Pravilniku o načinu i postupku zapošljavanja te naglasila da je proveden selekcijski postupak, odnosno pisana provjera sposobnosti i ispričala razgovore s najbolje plasiranim kandidatima s navedene pisane provjere.

Ravnateljica je zatražila prethodnu suglasnost Školskog odbora za zasnivanje radnog odnosa s:

* Domagojem Subašićem, diplomiranim pravnikom

Nakon kratke diskusije, predsjednica Školskog odbora Jasmina Romić dala je prijedlog ravnateljice na glasanje.

Nakon provedenog glasanja, predsjednica školskog odbora konstatirala je:

Temeljem članka 107. st. 1 i čl. 114. Zakona o odgoju i obrazovanju u osnovnoj i srednjoj školi, čl. 26. Statuta, čl. 11. Pravilnika o načinu i postupku zapošljavanja, jednoglasno je donijeta sljedeća

O D L U K A

Daje se prethodna suglasnost ravnateljici za zasnivanje radnog odnosa temeljem provedenog natječaja s:

* Domagojem Subašićem, diplomiranim pravnikom, na radnom mjestu tajnika, na neodređeno puno radno vrijeme.

**Ad-3 Razno**

Predsjednica školskog odbora Jasmina Romić po službenoj dužnosti pročitala je nalaz Višeg prosvjetnog inspektora g. Lautara Galinovića, te je za kraj podijelila lijepu vijest da će od sljedeće školske godine, 2020/2021 biti povećan ukupan broj učenika/ca u našoj odnosno Područnoj školi Manja Vas.

Sjednica je završena u 19.30 sati.

**Zapisničar Predsjednica Školskog odbora**

**Domagoj Subašić Jasmina Romić**